Foto: O‘zA Mirzo Ulug‘bek nomidagi O‘zbekiston Milliy universitetida 14 yanvar – Vatan himoyachilariga bag‘ishlangan tadbir bo‘lib o‘tdi. Unda universitet professor-o‘qituvchilari, talabalari va OAV vakillari ishtirok etdi, deb xabar beradi universitet matbuot xizmati. Tadbirni universitet rektori A. Marahimov ochib berdi. U o‘z chiqishida Vatan himoyachilari kunining tarixiy ahamiyati hamda barcha fuqarolarning Vatanni himoya qilish burchi haqida gapirdi. Tadbir doirasida universitetning iqtidorli talaba qizlari Vatan himoyachilariga kuniga bag‘ishlab tayyorlagan videorolik namoyish etildi. Unda to‘rt daqiqadan uzoqroq davom etgan videolavha o‘zining sifati va mazmuni bilan tadbir ishtirokchilarida chuqur taassurot qoldirdi. Videorolik internetga joylashtirilib, butun O‘zbekiston Vatan himoyachilariga tabrik sifatida yo‘llandi.